18. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 142 της 31 Οκτ./8 Νοεμ. 1977 (ΦΕΚ Β΄ 342) Περί λήψεως μέτρων προς εξοικονόμησιν ενεργείας. Λαβόν υπ’ όψιν: 1.Τας διατάξεις: α) του άρθρ. 1 του Νόμ. 40/1975 «περί λήψεως μέτρων εξοικονομήσεως ενεργείας» και β) του Ν.Δ. 2396/1953 «περί κανονισμού χρήσεως και κινήσεως αυτοκινήτων οχημάτων του Δημοσίου, των Οργανισμών Τοπικής Αυτοδιοικήσεως και των εν γένει Νομικών Προσώπων Δημοσίου Δικαίου». 2.Την από 18.5.1977 εξαγγελίαν μέτρων της Κυβερνήσεως, αποσκοπούντων εις την εξοικονόμησιν ενεργείας. 3.Εισήγησιν του Υπουργού Βιομηχανίας και Ενεργείας, περί της ανάγκης λήψεως ωρισμένων μέτρων προς εξοικονόμησιν ενεργείας, αποφασίζει: 1.(Καταργήθηκε από την παρ. 1 εδάφ. β της ΠΥΣ 16/1979 (ΦΕΚ Α΄26), (κατωτ. αριθ. 23). 2.α) (Καταργήθηκε από την παρ. 1 εδάφ. α΄ της ΠΥΣ 16/1979 (ΦΕΚ Α΄ 26), (κατωτ. αριθ. 23). β)Η κίνησις των επιβατικών κρατικών αυτοκινήτων των υπαγομένων εις το Υπουργείον Προεδρίας της Κυβερνήσεως, ως και εν γένει των αυτοκινήτων των αναφερομένων εις τας διατάξεις του Ν.Δ. 2396/1953, περιορισθή κατά τοιούτον χιλιομετρικόν ποσοστόν μηνιαίως, εις τρόπον ώστε τα απαιτούμενα μέσα ενεργείας δια την κίνησιν αυτών να μειούνται κατά ποσοστόν τουλάχιστον 20% εν σχέσει προς τα ήδη καθωρισμένα, απαγορευομένης ρητώς πάσης υπερβάσεως. 3.Αι λεπτομέρειαι εφαρμογής της παρούσης καθορισθήσονται δια κοινών αποφάσεων του Υπουργού Συντονισμού και των κατά περίπτωσιν αρμοδίων Υπουργών 19. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ ΚΑΙ  ΔΗΜΟΣΙΑΣ ΤΑΞΕΩΣ Αριθ. 10086/169 της 15 Φεβρ./1 Μαρτ.  1978 (ΦΕΚ Β΄ 180) Περί συμπληρώσεως της υπ’ αριθ. 49073/14.10.75 κοινής αποφάσεως των Υπουργών Συντονισμού και Προγραμματισμού Δημοσίας Τάξεως και Βιομηχανίας «περί συγκροτήσεως Συνεργείων Ελέγχου καυστήρων πετρελαίου Κεντρικών Θερμάνσεων κτιρίων». Έχοντες υπόψει τας διατάξεις: Σελ. 32,678(γ) Τεύχος 733-Σελ.10 α)Του Νόμ. 40/1975 «περί λήψεως μέτρων εξοικονομήσεως ενεργείας» ιδία δε την παρ. 4 του άρθρ. 1 αυτού. β)Της υπ’ αριθ. 49073/14.10.75 κοινής αποφάσεως των Υπουργών Συντονισμού και Προγραμματισμού, Δημοσίας Τάξεως και Βιομηχανίας (ΦΕΚ τ. Β΄ αριθ.1162/1975). γ)Της υπ’ αριθ. 142/31.10.77 Πράξεως του Υπουργικού Συμβουλίου «περί λήψεως μέτρων προς εξοικονόμησιν ενεργείας», (ΦΕΚ τ. Α΄ αριθ. 342/1977), αποφασίζουμε: Συμπληρούμεν την ανωτέρω υπ’ αριθ. 49073/14. 10.75 κοινήν απόφασίν μας και ορίζομεν όπως τα βάσει της αποφάσεως ταύτης συνιστώμενα συνεργεία ελέγχουν και την θερμοστατικήν ρύθμισιν της κεντρικής θερμάνσεως των κτιρίων της περιοχής της δικαιοδοσίας των, εάν αύτη εχη πραγματοποιηθεί σύμφωνα με τα οριζόμενα εις την παρ. 2α της ρηθείσης υπ’ αριθ. 142/31.10.77 Πράξεως του Υπουργικού Συμβουλίου. 